সামরিক ঘাঁটিটিই খুব রহস্যময় জায়গায়। তার উপরে সেখানে নিয়ে আসা হচ্ছে এক রহস্যময় বন্দিকে। জিজ্ঞাসাবাদের পালা শুরু হতেই থমকাতে বাধ্য হচ্ছেন অফিসাররা। কোথাও কি তাল কাটছে? 
বন্দি ব্যক্তিটি সামরিক অফিসারদেরই বিপাকে ফেলছে পালটা প্রশ্ন করে। এমতাবস্থায় কোথাও তাল একেবারেই কাটে। শুরু হয় এক চেজ। সামরিক ছাউনির আলো-অন্ধকারে শুরু হয় অতিপ্রাকৃতের খেলা।

‘ঘাউল’-এ রাধিকা আপ্তে। ছবি: ট্রেলার থেকে
মাফিয়া-পুলিশের চেজ গেম থ্রিলার ‘সেক্রিড গেমস’ নিয়ে উত্তাল নেটফ্লিক্স-দর্শকরা। তার পরে নেটফ্লিক্স-এর তরফ থেকেই চমক আগামী ওয়েব সিরিজে। 
ট্রেলার দেখুন

নেটফ্লিক্স-এর আসন্ন ওয়েব সিরিজ তিন পর্বের। সিরিজের নাম ‘ঘাউল’। অভিনয়ে থাকছেন রাধিকা আপ্তে, মানব কাউলের মতো তারকারা। একেবারেই সুপারন্যাচারাল থ্রিলার ‘ঘাউল’-এর ট্রেলার মুক্তি পেল সম্প্রতি। ট্রেলার দেখেই পিলে চমকে উঠছে দর্শকের। ২৪ অগস্ট নেটফ্লিক্স-এর দর্শকরা দেখতে পারবেন ‘ঘাউল’। তদ্দিন দম বন্ধ করে অপেক্ষা...